Jason Isaacs

Jason Isaacs (* 6. jún 1963, Liverpool, Anglicko) je anglický herec, známy z filmov ako Dračie srdce (1996), Patriot (2000), Čierny jastrab zostrelený (2001), Peter Pan (2003), Zelená zóna (2010), Liek na život (2016), Stratili sme Stalina (2017) a Agent Game (2022). Je známy aj vďaka postave Luciusa Malfoya, ktorého stvárnil vo filmovej sérii Harry Potter (20022011).

 Detstvo a mladosť 
Jason Isaacs sa v Liverpoole, v Anglicku, do židovskej rodiny. Jeho otec pracoval ako klenotník. Isaacs má troch bratov, dvoch starších a jedného mladšieho. Svoje rané detstvo prežil na predmestí Liverpoolu, v oblasti Childwall, kde bol súčasťou úzko prepojenej židovskej komunity, ktorú založili jeho východoeurópski prastarí rodičia.

Keď mal 11 rokov jeho rodina sa presťahovala do Londýna, kde začal navštevovať prestížnu školu Haberdashers' Aske's Boys' School v Elstree. Počas tohto obdobia Isaacs tiež zažíval antisemitské útoky, vrátane šikanovania zo strany pravicového extrémistického hnutia National Front. Táto skúsenosť ho ovplyvnila a neskôr ju označil za „prípravu“ na úlohy záporákov, ktoré často stvárňoval vo svojej hereckej kariére.

V stopách svojich bratov – z ktorých jeden sa stal lekárom, ďalší právnikom a tretí účtovníkom – začal Isaacs študovať právo na univerzite v Bristole (1982 – 1985). Tam sa však intenzívne zapojil do divadelného klubu, kde si zahral vo viac ako 30 inscenáciách a každé leto vystupoval na festivale Edinburgh Festival Fringe. Po ukončení štúdia sa rozhodol naplno venovať herectvu a od roku 1985 do 1988 študoval na londýnskej Central School of Speech and Drama.

 Kariéra 
Po absolvovaní hereckej školy začal Isaacs účinkovať na javisku a v televízii. Jeho filmovým debutom bola menšia úloha lekára v komédii The Tall Guy z roku 1989, kde si zahral po boku hercov ako Jeff Goldblum, Rowan Atkinson, Emma Thompson a Geraldine James. V televízii účinkoval v dramatických seriáloch, ako sú Capital City (1989) a Civvies(1992).

Jeho prvá väčšia rola v Hollywoode prišla v sci-fi horore Horizont udalostí z roku 1997. O rok neskôr získal vedľajšiu úlohu vo filme Armageddon. Po boku Julianne Moore a Ralpha Fiennesa si zahral vo filme Hranice lásky.

V roku 2000 Isaacs zaujal celosvetové publikum ako sadistický dôstojník plukovník William Tavington vo filme Patriot, kde si zahral po boku Mela Gibsona a Heatha Ledgera. Filmoví kritici jeho výkon označili za nezabudnuteľný, pričom táto rola mu otvorila dvere k ďalším významným projektom. V roku 2001 si zahral vo filmoch Novembrová romanca, Hotel a Čierny jastrab zostrelený.

V roku 2002 debutoval v filmovej sérii Harry Potter ako Lucius Malfoy, otec Draca Malfoya. Isaacs sa na rolu Luciusa pripravil dôkladným prečítaním kníh J.K. Rowling. Táto postava sa stala jednou z jeho najznámejších a objavil sa v každom filme série od Harry Potter a Tajomná komnata až po Harry Potter a Dary smrti: Časť 2. Isaacs spomínal, že prosil autorku, aby jeho postavu zahrnula do poslednej knihy, pretože nechcel, aby jeho postava zostala vo väzení.

V roku 2003 stvárnil Georgea Darlinga a Kapitána Hooka v adaptácii Peter Pan.

Na televíznej obrazovke si získal uznanie za hlavnú rolu v minisérii The State Within (2006), za ktorú bol nominovaný na Zlatý glóbus.

V rokoch 2006 až 2008 účinkoval v televíznom seriáli Brotherhood, kde účinkoval po boku hercov ako Annabeth Gish, Kevin Chapman, Fionnula Flanagan a Jason Clarke.

V roku 2012 účinkoval v minisérii Awake. V roku 2014 si zahral v novodobej adaptácii filmu Rosemary's Baby po boku Zoe Saldana a Carole Bouquet.

Spoločne s Anne Heche si zahral v televíznom seriáli Staroveké proroctvo z roku 2015.

V roku 2017 sa pripojil k hereckému obsadeniu televízneho seriálu Star Trek: Discovery. O rok neskôr si zahral po boku herečiek ako Mira Sorvino a India Eisley v dráme Look Away.

V roku 2021 účinkoval vo filme Mass, vďaka tejto filmovej roli získal ocenenie Independent Spirit Awards, Cenu Roberta Altmana.

V roku 2023 účinkoval v televíznych seriáloch ako Archie a Preplnená miestnosť. V roku 2024 sa pripojil k hereckému obsadeniu ako Leslie Bibb, Parker Posey, Carrie Coon, Walton Goggins a Michelle Monaghan v tretej sérii televízneho seriálu Biely lotos, ktorý má plánovanú premiéru v roku 2025.

Isaacs je tiež uznávaným divadelným hercom, pričom pokračoval v účinkovaní na divadelných scénach aj popri filmovej a televíznej kariére.

 Súkromný život 
Isaacs je od roku 2001 ženatý s Emmou Hewitt. Spolu majú dve dcéry, Lily a Ruby.

V oblasti politiky podporuje Labouristickú stranu, aj keď nesúhlasí s jej účasťou na invázii do Iraku v roku 2003. V roku 2019 kritizoval prezidenta Donalda Trumpa a vyjadril nespokojnosť s vedením Labouristickej strany ohľadom obvinení z antisemitských postojov. V tom istom roku sa tiež zapojil do kampane na podporu bývalej členky Labouristickej strany, Luciany Berger.

V auguste 2020 Isaacs priznal, že sa zbavil závislosti na drogách a alkohole s ktorou bojoval viac ako dve desaťročia. Hovorí, že jeho závislosť začala, keď mal 12 rokov a prvýkrát sa opil. Po rokoch sa rozhodol vyhľadať pomoc.

 Iné projekty 

 Externé odkazy 



 Zdroj 

Kategória:Anglickí televízni herci
Kategória:Anglickí filmoví herci
Kategória:Anglickí divadelní herci
Kategória:Anglickí dabingoví herci
Kategória:Absolventi Bristol University
Kategória:Televízni herci židovského pôvodu
Kategória:Filmoví herci židovského pôvodu
Kategória:Divadelní herci židovského pôvodu
Kategória:Anglické osobnosti židovského pôvodu
Kategória:Osobnosti z Liverpoolu